CELEX: 62006TN0360
Language: el
Date: 2006-12-05 00:00:00
Title: Υπόθεση T-360/06: Προσφυγή της 5ης Δεκεμβρίου 2006 — Heijmans κατά Επιτροπής

27.1.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 20/26
            
         Προσφυγή της 5ης Δεκεμβρίου 2006 — Heijmans κατά Επιτροπής
   (Υπόθεση T-360/06)
   (2007/C 20/39)
   Γλώσσα διαδικασίας: η ολλανδική
   Διάδικοι
   
      Προσφεύγουσα: Heijmans NV (εκπρόσωποι: M.F.A.M. Smeets και A.M. van den Oord, advocaten)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει εν όλω ή εν μέρει την απόφαση που απευθύνθηκε στην προσφεύγουσα·
            
         
               —
            
            
               να ακυρώσει ή τουλάχιστον να μειώσει το πρόστιμο που επιβλήθηκε στην προσφεύγουσα·
            
         
               —
            
            
               να καταδικάσει την Επιτροπή στα δικαστικά έξοδα.
            
         Λόγοι ακυρώσεως και κύρια επιχειρήματα
   Η προσφεύγουσα προσβάλλει την απόφαση της Επιτροπής της 13ης Σεπτεμβρίου 2006 σχετικά με διαδικασία του άρθρου 81 ΕΚ (υπόθεση CΟΜΡ/38.456 — Άσφαλτος — Κάτω Χώρες), με την οποία επιβλήθηκε στην προσφεύγουσα πρόστιμο για παράβαση του άρθρου 81 ΕΚ.
   Η προσφεύγουσα προβάλλει κατ' αρχάς παράβαση του άρθρου 81 ΕΚ και των άρθρων 2, 7 και 23, παράγραφος 3, του κανονισμού 1/2003. Κατά την προσφεύγουσα, η Επιτροπή δεν απέδειξε ότι η προσφεύγουσα είναι ένας ενιαίος φορέας που αποτελείται από άτομα και από υλικά και άυλα αγαθά ο οποίος, ρυθμίζοντας τις τιμές της ασφάλτου στις Κάτω Χώρες, ενήργησε σε αντίθεση με το άρθρο 81 ΕΚ. Περαιτέρω, κατά την προσφεύγουσα, δεν υφίσταται νομική βάση για να θεωρηθεί ότι η προσφεύγουσα ευθύνεται αλληλεγγύως και εις ολόκληρον και η ευθύνη αυτή είναι δυσανάλογη.
   Στη συνέχεια, προς στήριξη της προσφυγής της η προσφεύγουσα προβάλλει όμοιους λόγους ακυρώσεως και όμοια επιχειρήματα με εκείνους και εκείνα που προβάλλονται από τον προσφεύγοντα στην υπόθεση Τ-358/06, Wegenbouwmaatschappij J. Heijmans B.V. κατά Επιτροπής.